钦定古今图书集成/明伦汇编/闺媛典/第315卷 > 皇清四十八 > 周南女
## 钦定古今图书集成/明伦汇编/闺媛典/第315卷 > 皇清四十八 > 周南女

按《宜兴县志》：诸生周南女，幼许字胡锦子兆祥，将嫁，兆祥以勤读致病死。女闻讣，告父母，欲往，父母不可，女泣曰：“身既许胡，岂可以生死败盟！”

父母不能留，遂缟衣赴丧次。拊棺恸哭，惨动旁人。锦夫妇婉谕令归，女叩头流血曰：“大人何不爱子耶？媳去，子真死矣。” 锦夫妇感其言，听止焉。代胡操家，内外井井，凡事识大体，或有偏溺，辄正言匡之。以处女终于胡。